આ બાબતે અહીંથી પસાર થતાં એક વૃદ્ધાએ મિડ-ડે LOCALને કહ્યું હતું કે ‘એક નહીં, બે નહીં, બધા રસ્તાની બાજુએ આવેલી બધી ફુટપાથની આ જ હાલત છે અને કોઈ કામ એકસાથે હાથમાં લેવું અને આમ અડધુંપડધું મૂકીને ચાલ્યા જવું એ તો ખોટી વસ્તુ છે. એના કારણે લોકોએ રસ્તા પરથી ચાલવું પડે છે અને આ મેઇન રોડ છે. અહીંથી વાહનો અને મોટાં વેહિકલ્સ સ્પીડમાં પસાર થતાં હોય છે અને પીક-અવર્સમાં તો અમારી હાલત ખરાબ જ થઈ જાય છે. સ્થાનિક લોકોની સમસ્યાને ધ્યાનમાં રાખીને આ કામ વહેલી તકે પૂરું કરવું જોઈએ.’